IэнатIэр йофIакIуэ
КъБР-м Узыншагъэр хъумэнымкIэ и министерствэм и пресс-IуэхущIапIэм хъыбар къызэрыдигъэщIамкIэ, Республикэ клиникэ сымаджэщым Лъынтхуэ узыфэхэм щеIэзэ и щIыналъэ центрым ней- ронавигацие Iэмэпсымэр къыщагъэсэбэпын щIадзащ, IэщIагъэлIхэм абы теухуауэ мастер-классхэр драгъэкIуэкIащ.
Зи щхьэ куцIым шыкъыр хэт сымаджитIым еIэзащ мы IэмэпсымэмкIэ. Операцэхэр хъарзынэу зэфIэкIащ.
«Нейронавигацием операцэр щIэбдзэным и пэ узэIусэн хуей щIыпIэр щыуагъэншэу еубзыху. Абы и фIыгъэкIэ щхьэ куцIым и щытыкIэр къыбощIэ, операцэм кърикIуэнуми щыгъуазэ ухуохъу, — жиIащ Лъынтхуэ узыфэхэм щеIэзэ щIыналъэ центрым и унафэщI Къуэжей Заур. — Апхуэдэу Iэмэпсымэм Iэмал къыдет неврологие узыфэхэр хэмытIасэ щIыкIэ къэтхутэну».
КъБР-м узыншагъэр хъумэнымкIэ и министр Хъубий Марат къыхигъэщащ Лъынтхуэ узыфэхэм щеIэзэ центрыр IэмэпсымэхэмкIэ фIыуэ къызэрызэгъэпэщар, зыпэрыт Iуэхум хэзыщIыкI IэщIагъалIхэр зэраIэр, кIуэ пэтми зэрызаужьыр, щIэуэ къежьэр къагъэсэбэпурэ.
«Нейронавигацие Iэмэпсымэр IэнатIэм къызэрыщагъэсэбэп зэрыхъуам Iэмал къыдет федеральнэ клиникэм щыхуащIэ Iуэхутхьэбзэ- хэм хуэдэ Лъынхуэ узыфэхэм щеIэзэ центрым ди цIыхухэми щагъуэтынымкIэ», — жиIащ министрым.
Тхьэхущынэ Ланэ.
